P r æ f a t i o. 



In opere qvod inscribitur: „Scriptorum veterum nova collectio 

 e Vaticanis codicibus edita," editore Angelo Maio, cardinale, 

 tomo III, Romæ 1828 impresso, pag. 257 — 288 continetur: „Evan- 

 gelium secundum Matthæum versionis antehieronymianæ ex peran- 

 tiquo codice Vaticano". Codex hie, in Italia sæculo, ut videtur, qvarto 

 vel quinto, scriptus, olim Claromontanus vocatus, a Pio sexto, 

 pontifice maximo (1774 — 1799) bibliothecæ Vaticanæ magno pretio 

 acqvisitus — teste A. Maio editore in præfatione huius tomi tertii 

 pag. XXI, — nunc in bibliotheca Vaticana asservatur. CoDtinet 

 textum qvatuor evangeliorum latine; sed ex his Matthæi tantum- 

 modo evangelium translationera antehieronymianam præ se fert; 

 reliqva evangelia ad Hieronymi translationem vulgatam accedunt. 

 Pars codicis, qvæ Matthæi evangelium continet, ex foliis 66 mem- 

 branaceis, tenuissimis, pulcherrimis constat; foliorum altitudo 24 cm. 

 latitudo 20 cm. est; qvæqve pagina binas columnas habet et qvæqve 

 columna versus 23. Scriptura huius partis uncialis, pulchra, rotunda 

 est. Folia reliqvorum trium evangeliorum crassiora sunt, et scrip- 

 tura recentior rudiorqve est. Deperdita in evangelio secundum 

 Matthæum sunt in initio a capite 1, v. 1 ad caput 3, v. 16, et in 

 medio a capite 14, v. 33 ad caput 18, v. 12. Petrus Sabatarius de 

 hoc codice Claromontano iam mentiouem fecerat et aliqvot leetiones 

 variantes notaverat in opere suo, qvod inscribitur: Bibliorum sa- 

 crorum versiones latinæ antiqvæ etc. (Parisiis 1751). 



Quum editio Maiana nonnisi in illa collectione supradicta, 

 opere grandi, raro, magnique pretii contineatur, neque in ulla taberna 

 libraria obtineri possit, novam editionem emendatiorem parvi pretii 

 desiderabilem esse putavi, et aliqvot dies mensis Junii 1891 Romæ 

 commorans editionem Maianam cum ipso codice in bibliotheca Vaticana 

 festinanter contuli. Evangelium secundum Matthæum in hoc codice 



1* 



